CELEX: 32005R1439
Language: lt
Date: 2005-09-02 00:00:00
Title: 2005 m. rugsėjo 2 d. Komisijos reglamentas (EB) Nr. 1439/2005, nustatantis papildomą sumą, mokėtiną už persikus Vengrijoje pagal Reglamentą (EB) Nr. 416/2004

3.9.2005   
            
            
               LT
            
            
               Europos Sąjungos oficialusis leidinys
            
            
               L 228/9
            
         
      KOMISIJOS REGLAMENTAS (EB) Nr. 1439/2005
   2005 m. rugsėjo 2 d.
   nustatantis papildomą sumą, mokėtiną už persikus Vengrijoje pagal Reglamentą (EB) Nr. 416/2004
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo į Europos Sąjungą sutartį,
   atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą,
   atsižvelgdama į 2004 m. kovo 5 d. Komisijos reglamentą (EB) Nr. 416/2004, nustatantį pereinamojo laikotarpio priemones, susijusias su Tarybos reglamento (EB) Nr. 2201/96 ir Reglamento (EB) Nr. 1535/2003 taikymu dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo į Europos Sąjungą (1), ypač į jo 3 straipsnio 1 dalį,
   kadangi:
   
               (1)
            
            
               Kaip praneša valstybės narės, pagal 2003 m. rugpjūčio 29 d. Komisijos reglamento (EB) Nr. 1535/2003 dėl Tarybos reglamento (EB) Nr. 2201/96 taikymo pagal pagalbos perdirbtiems vaisių ir daržovių produktams schemą išsamių taisyklių nustatymo (2) 39 straipsnio 2 dalį paraiškose dėl pagalbos numatyti persikų kiekiai 2004–2005 prekybos metams neviršija Bendrijos ribos. Pasibaigus 2004–2005 prekybos metams, reikėtų mokėti papildomą sumą valstybėms narėms, kurios įstojo į Europos Sąjungą 2004 m. gegužės 1 d.
            
         
               (2)
            
            
               Čekijos Respublikos, Kipro ir Slovakijos gamintojai nepateikė jokių 2004–2005 prekybos metų pagalbos paraiškų dėl perdirbimui skirtų persikų. Todėl šioje valstybėse narėse papildoma suma 2004–2005 prekybos metams neturi būti išmokama,
            
         PRIĖMĖ ŠĮ REGLAMENTĄ:
   1 straipsnis
   Papildoma Reglamento (EB) Nr. 416/2004 3 straipsnio 1 dalyje numatyta 11,92 EUR suma už perdirbimui skirtų persikų toną išmokama Vengrijai pasibaigus 2004–2005 prekybos metams.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. rugsėjo 2 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 68, 2004 3 6, p. 12. Reglamentas su pakeitimais, padarytais Reglamentu (EB) Nr. 550/2005 (OL L 93, 2005 4 12, p. 3).
   
      (2)  OL L 218, 2003 8 30, p. 14. Reglamentas su paskutiniais pakeitimais, padarytais Reglamentu (EB) Nr. 180/2005 (OL L 30, 2005 2 3, p. 7).